
Cenu aptauja

“Projekta vadības ārpakalpojuma sniegšana ERAF projekta “SIA “Rīgas Austrumu klīniskā universitātes slimnīca” infrastruktūras attīstība” Nr.9.3.2.0/17/I/004 īstenošanai”
ERAF projekta “SIA “Rīgas Austrumu klīniskā universitātes slimnīca” infrastruktūras attīstība” Nr. 9.3.2.0/17/I/004 (turpmāk – Projekts) ietvaros tiek veikti SIA “Rīgas Austrumu klīniskā universitātes slimnīca” (turpmāk – Sabiedrība) ēkas Hipokrāta ielā 2, Rīgā, ārstniecības nodaļu un koplietošanas telpu atjaunošana un pārbūve, kā arī liftu nomaiņa un izbūve. Par būvniecības darbu īstenošanu ir noslēgts līgums ar būvuzņēmēju. Būvdarbi paredzēti šādos posmos:

· 1.posms “9. korpusa atjaunošana 3. - 11. stāvs (ietverot nepieciešamās inženierkomunikācijas arī citos ēkas stāvos, kas saistītas ar atjaunoto telpu darbību), tai skaitā arī konkrētā korpusa balkonu un lodžiju atjaunošana un evakuācijas kāpņu telpas”;

· 2. posms “10. korpusa pārbūve – 2. stāvs, kopējā būvapjoma izveidošana un fasāde visam korpusam, lifta izbūve un kāpņu telpas atjaunošana, izņemot pirmā stāva pārbūvi Reanimācijas nodaļas izveidošanai”;

· 3. posms “Jaunu fasādes liftu izbūve 9. korpusā”;

· 4. posms “Stacionāra ēkas tehnisko liftu nomaiņa 1. korpusā un 9. korpusā”;

· 5. posms “10. korpusa pārbūve – 1. stāvs (telpu pielāgošana Reanimācijas nodaļas izveidošanai)”;

· 6. posms “Stacionāra ēkas 1. stāva un 2. stāva atjaunošana (gan 1. korpusā, gan 9. korpusā) un 5. korpusa daļas pārbūve jaunā ieejas mezgla izveidošanai, kā arī pacientu uzgaidīšanas zonas paplašināšana, pārbūvējot ventilācijas kameru pārsegumu un veicot labiekārtojuma darbus”;

· 7. posms “Stacionāra ēkas jumta atjaunošana”;
· 8. posms “Stacionāra ēkas pagraba stāva atjaunošana”.
Būvdarbu izpilde šobrīd tiek plānota līdz 2024. gada augustam.
Paralēli tiek veiktas darbības medicīniskā aprīkojuma, IKT un saimnieciskā aprīkojuma plānošanai. Pēc būvdarbu pabeigšanas un būvobjekta nodošanas ekspluatācijā nepieciešams nodrošināt ēkas Hipokrāta ielā 2, Rīgā, ārstniecības nodaļu un koplietošanas telpu tūlītēju aprīkošanu un ekspluatācijas uzsākšanu.

	Cenu aptaujas mērķis:
	Noteikt pakalpojuma sniedzēju, kas nodrošinās Projekta vadības pakalpojumu.



	Pasūtītājs:


	SIA „Rīgas Austrumu klīniskā universitātes slimnīca” 

Reģistrācijas Nr. 40003951628

Juridiskā adrese: Hipokrāta iela 2, Rīga, LV – 1079
Tālrunis +371 67042400, fakss +371 67042786

Bankas rekvizīti:

Banka: A/S Swedbank

Bankas kods HABALV22

Konta Nr. LV24HABA0001407045805



	Piedāvājumu iesniegšanas termiņš un kārtība
	Piedāvājums cenu aptaujai jāiesniedz Juridiskajā un iepirkumu daļā elektroniski uz e-pasta adresi: iepirkumi@aslimnica.lv, līdz 2023. gada 11. oktobrim plkst. 16:30, ar norādi: “Projekta vadības ārpakalpojuma sniegšana ERAF projekta “SIA “Rīgas Austrumu klīniskā universitātes slimnīca” infrastruktūras attīstība” Nr.9.3.2.0/17/I/004 īstenošanai”.



	Pasūtītāja kontaktpersona:
	Iveta Akmentiņa

Administratīvā direktore

Tālrunis: 6704 1056

E-pasts: iveta.akmentina@aslimnica.lv.



Tehniskā specifikācija
1. Projekta vadības nodrošināšana un koordinācija ar visām Projektā iesaistītajām Sabiedrības struktūrvienībām attiecībā uz Projekta darbību vadību, finanšu pārvaldību un uzraudzību.

2. Pastāvīga Projekta aktivitāšu un apakšaktivitāšu ieviešanas statusa pārbaude.

3. Sabiedrības stacionāra “Gaiļezers” 9. korpusa telpu plānojuma izstrāde un prezentēšana Sabiedrības valdei un struktūrvienībām. Nepieciešamo izmaiņu veikšana.
4. Stacionāra “Gaiļezers” 9. korpusa pacientu un personāla plūsmu plānošana un prezentēšana Sabiedrības valdei un struktūrvienībām. Nepieciešamo izmaiņu veikšana.

5. Stacionāra “Gaiļezers” 9. un 10. korpusa aprīkojuma (medicīnas tehnoloģijas, IKT, mēbeles u.c.) saraksta sastādīšana. Iepirkumu plānošana un norises koordinēšana.

6. Stacionāra “Gaiļezers” 9. un 10. korpusa aprīkošanas budžeta sastādīšana un izpildes kontrole. Finansēšanas avotu noteikšana un finansējuma izlietošanas kontrole Projektā noteiktajos termiņos.

7. Stacionāra “Gaiļezers” 9. un 10. korpusa izmantošanas plāna un grafika sagatavošana pēc būvdarbu un aprīkošanas pabeigšanas. 
8. Projekta risku vadīšana. 

9. Ziņojumu sagatavošana Sabiedrības vadībai par Projekta statusu un risku pārvaldību.

10. Projekta dokumentācijas uzturēšana atbilstoši Projekta nomenklatūrai.

11. Informācijas sagatavošana Projekta atskaišu iesniegšanai.
12. Dalība Projekta publicitātes pasākumu organizēšanā.  

Papildu prasības:

· Piedāvājuma cenā jābūt ietvertām visām izmaksām, kas saistītas ar pakalpojuma sniegšanu.  

· Piedāvātā Projekta vadības pakalpojuma atbilstību tehniskajai specifikācijai pretendents apliecina, iesniedzot piedāvājumu, kas sagatavots un iesniegts pakalpojuma apraksta formā, kurā atspoguļota piedāvājuma atbilstība visām tehniskās specifikācijas prasībām. 

· Piedāvājumā pretendentam jāietver informācija par Projekta vadības pakalpojuma sniegšanā iesaistīto personālu. 

· Personālam, kas tiks iesaistīts ārpakalpojuma sniegšanā, ir jābūt Projekta vadībai nepieciešamās zināšanas, kvalifikācija un profesionālā pieredze līdzvērtīgu projektu realizācijā. Pieredzi līdzvērtīgu projektu realizācijā pretendents apliecina, iesniedzot pieredzes aprakstu, kurā norādīts: projekta nosaukums; īss projekta apraksts, projekta vadībā iesaistītā pretendenta projekta komanda, pasūtītāja nosaukums un kontaktinformācija. 

· Piesaistītā personāla kvalifikācija tiek apliecināta, piedāvājuma pievienojot šo darbinieku CV. 

· Piedāvājumā iekļautajai informācijai jābūt ar pietiekamu detalizācijas pakāpi, lai pasūtītājs spētu novērtēt piedāvājuma atbilstību tehniskajai specifikācijai.

